Ons val weg met die jongste oor die tweede kriekettoets tussen SA en Sri Lanka, wat gister op Nuweland in Kaapstad begin het.
Sri Lanka het die loot gewen en besluit om die Proteas in te stuur om te kolf. SA het hul eerste paaltjie (van Cook) op nul verloor. Amla en Elgar het toe mooi vasgeskop voordat nog 2 paaltjies voor middagete geval het.
Dean Elgar was die groot uitblinker met sy 6de hondertal van sy loopbaan en is op 129 uitgehaal. Elgar het 230 balle getrotseer en 15 viere gemoker.
Uiteindelik het SA die dag se spel afgesluit met 297/6 op die telbord. SA sal vandag hul beurt voortsit, met Quinton de Kock op 68 en Kyle Abbott op 16.
SA het die eerste toets met 206 lopies gewen.
Ander krieketnuus sluit in dat die derde en laaste toets tussen Australië en Pakistan vanoggend begin het. Die Aussies kolf eerste en David Warner het voor middagete reeds ŉ hondertal aangeteken. Australië loop met 2-0 voor in die reeks.
NZ en Bangladesh meet later vanoggend kragte in ŉ T20-wedstryd.
Mercedes behoort binnekort bekend te maak wie die plek van Nico Rosberg gaan inneem vir die 2017-seisoen. Dit lyk egter asof dit ŉ uitgemaakte saak is dat die Fin, Valtteri Bottas, die plek van die uitgetrede wêreldkampioen gaan inneem.
Dit beteken Bottas kan saam met Lewis Hamilton die Mercedez-jaers wees.
Die 38ste Dakartydren het gister afgeskop, met die eerste skof oor 39km wat vannag Suid-Afrikaanse tyd begin het. Van die vroë inligting dui op die volgende stand van sake:
Nasser Al-Attiyah van Qatar, 00:25:41 (2 keer voormalige wenner)
Xavier Pons FORD, 00:26:05
Nani Roma TOYOTA, 00:26:10
Carlos Sainz PEUGEOT, 00:26:14
Geniel De Villiers TOYOTA, 00:26:22 (+41 sek)
15 Rautenbach (ZWE) HOWIE (ZAF) TOYOTA, 00:27:40 (+00:01:59)
Xavier De Soultrait van Frankryk, 00:28:20
J. Pedrero Garcia SHERCO TVS, 00:28:22
R. Brabec HONDA, 00:28:34
Thomas (ZAF) HUSQVARNA +4:13
Evans (ZAF) KTM +9:46
Terblanche (ZAF) KTM +10:01
Marcelo Medeiros van Brasilië, 00:32:53
G. Gonzalez YAMAHA, 00:33:55
Die veteraan, Richard Gasquet, het Frankryk na ŉ 2-1 oorwinning oor Duitsland gelei in die jaarlikse Hopman-bekerkompetisie vir gemengde spanne in Perth.
Gasquet het die opkomende ster, Alexander Zverev, in hul mansenkelspelwedstryd geklop en toe saam met Kristina Mladenovic die gemengde dubbelspelwedstryd gewen.
Roger Federer van Switzerland het geen tekens van roes in sy eerste mededingende wedstryd in ses maande getoon nie. Hy het Dan Evans van Brittanje met 6-3 en 6-4 geklop in die Hopman-beker .
Die Grand Slam-wenner, wat 17 seges agter sy naam kan skryf, het verlede jaar ŉ knie-operasie ondergaan en toe boonop met ŉ rugbesering gesukkel.
Switserland het ook die gemengde dubbelspel gewen en die wedstryd teen Brittanje maklik beklink.
In die Amerikaanse PGA reeks die week:
05 Jan 08 Jan Toernooi van Kampioene
In die Europese reeks begin die aksie weer volgende week:
12 Jan 15 Jan BMW SA Ope aangbied deur die Stad van Ekurhuleni
Richard Cockerill se sewejaartydperk as direkteur van rugby by Leicester, het gister ten einde geloop toe die Engelse rugby-reuse hom afgedank het.
Die 46-jarige voormalige Engelse haker was vir 12 jaar by die afrigtingspan van die Tigers betrokke en sedert 2010 aan die stuur van sake.
In die Engelese Premier liga lyk gister se uitslae so:
Everton 3 – 0 Southampton
Sunderland 2 – 2 Liverpool
Middlesbrough 0 – 0 Leicester City
AFC Bournemouth v Arsenal, Vitality Stadium om 21:45
Stoke City v Watford, Britannia Stadium om 22:00
Crystal Palace v Swansea City, Selhurst Park om 22:00
SA-goue seun vra ‘ja’-woord